ᱚᱸᱡᱩ ᱵᱚᱵᱤ ᱡᱚᱨᱡ

ᱚᱸᱡᱩ ᱵᱚᱵᱤ ᱡᱚᱨᱡ (ᱡᱟᱱᱟᱢ ᱑᱙ ᱚᱯᱨᱮᱞ ᱑᱙᱗᱗) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱠᱷᱮᱞᱚᱱᱰᱤᱭᱟᱹ ᱠᱟᱱᱟᱭ ᱾ ᱱᱩᱭ ᱫᱚ ᱯᱩᱭᱞᱩ ᱛᱤᱨᱞᱟᱹ ᱠᱟᱱᱟᱭ,ᱡᱟᱦᱟᱸᱭ ᱤᱹᱟᱹᱟᱹᱯᱷ ᱣᱟᱨᱞᱰ ᱟᱛᱷᱽᱞᱮᱴ ᱯᱷᱟᱭᱱᱟᱞ(IAAF World Athletics Final) ᱨᱮ ᱪᱟᱢᱯᱤᱭᱟᱱ ᱛᱟᱦᱮᱸᱠᱟᱱᱟ ᱾ ᱚᱸᱡᱩ ᱵᱚᱵᱤ ᱡᱚᱨᱡ ᱒᱐᱐᱓ ᱣᱟᱨᱞᱰ ᱪᱚᱢᱯᱤᱭᱟᱱ ᱤᱱ ᱟᱛᱷᱽᱞᱮᱴ ᱨᱮ ᱞᱚᱸᱜ ᱡᱚᱢᱯ ᱨᱮ ᱵᱨᱳᱸᱡ ᱢᱮᱰᱟᱞ ᱡᱤᱛᱠᱟᱹᱨ ᱠᱟᱛᱮ ᱱᱟᱜᱟᱢ ᱛᱮᱭᱟᱨ ᱞᱮᱟᱭ ᱾ ᱡᱟᱦᱟᱸ ᱫᱚ ᱯᱭᱟᱨᱤᱥ ᱨᱮ ᱦᱩᱭ ᱞᱮᱱᱟ ᱾ ᱱᱚᱣᱟ ᱞᱟᱹᱜᱤᱱ ᱱᱩᱭ ᱫᱚ ᱯᱩᱭᱞᱩ ᱛᱤᱨᱞᱟᱹ ᱠᱟᱱ ᱛᱟᱦᱮᱸᱫ, ᱡᱟᱦᱟᱸᱭ ᱣᱟᱨᱞᱰ ᱪᱟᱢᱯᱤᱭᱟᱱᱥ ᱤᱱ ᱟᱛᱷᱽᱞᱮᱴᱤᱠᱥ ᱨᱮ ᱖.᱗᱐ ᱢᱤᱴᱚᱨ ᱫᱚᱱ ᱠᱷᱟ.ᱛᱤᱨ ᱢᱮᱰᱟᱞ ᱡᱤᱛᱠᱟ.ᱨ ᱠᱟᱱᱟᱭ ᱾   ᱒᱐᱐᱕ ᱨᱮ ᱱᱩᱭ ᱤ. ᱟ. ᱟ. ᱯᱷ. ᱣᱟᱨᱞᱰ ᱟᱛᱷᱽᱞᱮᱴᱤᱠᱥ ᱯᱷᱟᱭᱱᱟᱞ ᱨᱮ ᱥᱚᱱᱟ ᱢᱮᱰᱟᱞ ᱫᱟᱲᱮ ᱞᱣᱱᱟᱭ ᱾ ᱚᱱᱟ ᱫᱚ ᱣᱟᱨᱞᱰ ᱣᱟᱭᱤᱰ ᱘ ᱜᱚᱴᱟᱝ ᱠᱷᱮᱞᱚᱸᱰᱤᱭᱟ. ᱠᱚ ᱥᱟᱝ ᱡᱚᱲᱟᱣ ᱞᱮᱱᱟ ᱟᱨ ᱚᱸᱠᱟ ᱜᱮ ᱨᱮᱸᱠᱤᱸᱜ ᱠᱚ ᱧᱟᱢ ᱞᱮᱟ ᱾   ᱒᱐᱐᱒ ᱨᱮ ᱚᱨᱡᱩᱱᱟ ᱟᱣᱟᱰ ᱠᱚ ᱮᱢᱟᱫᱮ ᱛᱟᱦᱮᱸᱫ ᱾
᱒᱐᱐᱔ ᱟᱛᱷᱮᱱᱥ ᱚᱞᱚᱢᱯᱤᱠ ᱨᱮ ᱖.᱘᱓ ᱢᱤᱴᱚᱨ ᱫᱚᱱ ᱠᱷᱟ.ᱛᱤᱨ ᱣᱟᱨᱞᱰ ᱨᱮ ᱕ ᱜᱚᱴᱟᱝ ᱨᱮᱭᱟᱜ ᱡᱟᱭᱜᱟ ᱟᱢᱮᱴ ᱞᱮᱟ ᱾

ᱯᱩᱭᱞᱩ ᱡᱤᱭᱚᱱ
ᱚᱸᱡᱩ ᱫᱚ ᱠᱳᱪᱩᱯᱚᱨᱚᱢᱵᱤᱞ ᱚᱲᱟᱜ ᱨᱮ ᱪᱤᱨᱚᱱᱪᱤᱨᱟ ᱟ.ᱛᱩ ᱪᱟᱸᱜᱟᱱᱟᱥᱮᱨᱤ ᱛᱟᱞᱩᱠ ᱠᱳᱴᱟᱭᱟᱢ, ᱠᱮᱨᱞᱟ ᱨᱮ ᱡᱟᱱᱟᱢ ᱞᱮᱱᱟᱭ ᱾  ᱟᱡ ᱵᱟᱵᱟ ᱜᱮ ᱠᱷᱮᱞ ᱡᱤᱭᱚᱱ ᱮᱛᱦᱚᱵ ᱫᱚ ᱢᱮᱛᱟᱫᱮ ᱛᱟᱦᱮᱸᱫ ᱾ ᱟᱨ ᱵᱷᱟ.ᱜᱤ ᱫᱷᱟᱨᱟ ᱫᱚ ᱟᱡᱟᱜ ᱴᱨᱮᱱᱤᱸᱜ ᱟᱥᱲᱟ ᱠᱳᱨᱩᱛᱷᱳᱰ ᱨᱮ ᱮᱛᱦᱚᱵ ᱞᱮᱱ ᱛᱟᱭᱟ ᱾ ᱠ. ᱥ. ᱢ. ᱠᱳᱨᱩᱛᱷᱳᱰ ᱥᱠᱩᱞ ᱨᱮ ᱚᱞᱚᱜ ᱡᱤᱭᱚᱱ ᱮᱛᱦᱚᱵ ᱠᱟᱛᱮ ᱵᱤᱢᱚᱲᱟ ᱠᱚᱞᱮᱡ ᱠᱷᱚᱱ ᱜᱨᱟᱡᱩᱮᱟᱴ ᱠᱟᱱᱟᱭ ᱾ ᱑᱙᱙᱒-᱙᱒ ᱨᱮ ᱟᱠᱚ ᱥᱠᱩᱞ ᱨᱮᱭᱟᱜ ᱠᱷᱮᱞ ᱨᱮ ᱑᱐᱐ ᱢᱤᱴᱚᱨ ᱦᱚᱰᱚᱞ(hurdle) ᱡᱤᱛᱠᱟ.ᱨ ᱞᱮᱱᱟᱭ,ᱞᱚᱸᱜ ᱡᱚᱢᱯ ᱟᱨ ᱦᱟᱭ ᱡᱚᱢᱯ ᱨᱮ ᱥᱮᱠᱮᱱᱰ ᱞᱮᱱᱟᱭ, ᱚᱱᱟᱛᱮᱜᱮ ᱛᱤᱨᱞᱟ. ᱠᱩᱭᱤᱡ ᱪᱟᱢᱯᱤᱭᱟᱱ ᱵᱮᱱᱟᱣ ᱞᱮᱱᱟᱭ ᱾ ᱚᱸᱡᱩ ᱟᱜ ᱠᱷᱮᱞ ᱠᱚᱞᱟ ᱫᱚ ᱟᱠᱚ ᱥᱠᱩᱞ ᱟᱛᱷᱽᱞᱮᱴ ᱠᱟᱨᱮ ᱜᱮ ᱴᱷᱤᱠᱟ. ᱞᱮᱱᱟ , ᱡᱟᱦᱟᱸᱨᱮ ᱱᱩᱭ ᱑᱐᱐ ᱢᱤᱴᱚᱨ ᱦᱚᱰᱚᱞᱟᱨ ᱔×᱑᱐᱐ ᱢᱤᱴᱚᱨ ᱨᱟᱞᱤ ᱨᱮ ᱛᱮᱥᱟᱨ ᱡᱟᱭᱜᱟ ᱟᱢᱮᱴ ᱞᱮᱟᱭ ᱾

ᱠᱟ.ᱢᱤ ᱡᱤᱭᱚᱱ
ᱯᱩᱭᱞᱩ ᱫᱚ ᱚᱸᱡᱩ ᱦᱮᱯᱴᱟᱛᱷᱽᱞᱳᱱ ᱮᱛᱦᱚᱵ ᱞᱮᱟᱭ, ᱢᱮᱱᱠᱷᱟᱱ ᱛᱟᱭᱚᱢ ᱵᱤᱫᱟ.ᱞ ᱞᱚᱸᱜ ᱡᱚᱢᱯ ᱤᱵᱷᱮᱸᱴ ᱨᱮ ᱠᱟ.ᱢᱤ ᱪᱷᱩᱴᱟᱣ ᱮᱱᱟᱭ ᱾ ᱟᱨ ᱑᱙᱙᱖ ᱨᱮ ᱫᱤᱞᱞᱤ ᱡᱩᱱᱤᱭᱚᱨ ᱮᱥᱤᱭᱟᱱ ᱪᱚᱢᱯᱤᱭᱟᱱᱥᱤᱯ ᱨᱮ ᱞᱚᱸᱜ ᱡᱚᱢᱯ ᱢᱮᱰᱟᱞ ᱫᱟᱲᱮᱭᱮᱱᱟ ᱾  In 1999 Anju set the national record for triple jump in the ᱑᱙᱙᱙ ᱨᱮ ᱵᱟᱸᱜᱟᱞᱳᱨ ᱯᱷᱮᱰᱮᱨᱮᱥᱚᱱ ᱠᱚᱯ ᱨᱮ ᱚᱸᱡᱩ ᱫᱚ ᱴᱨᱤᱯᱚᱞ ᱡᱚᱢᱯ ᱨᱮ ᱱᱟᱣᱟ ᱱᱮᱥᱱᱟᱞ ᱨᱮᱠᱚᱰ ᱵᱮᱱᱟᱣ ᱞᱮᱟᱭ ᱾ ᱟᱨ ᱱᱮᱯᱟᱞ ᱨᱮ ᱦᱩᱭ ᱠᱟᱱ ᱥᱟᱩᱛᱷ-ᱮᱥᱤᱭᱟᱱ ᱯᱷᱮᱰᱨᱨᱮᱥᱚᱱ ᱜᱮᱢᱥ ᱨᱮ ᱨᱩᱯᱟ ᱢᱮᱰᱟᱞ ᱡᱤᱛᱠᱟ.ᱨ ᱠᱟᱱᱟᱭ ᱾ ᱒᱐᱐᱑ ᱨᱮ ᱛᱷᱤᱨᱩᱵᱚᱱᱚᱱᱛᱚᱯᱩᱨᱚᱢ ᱨᱮ ᱦᱩᱭ ᱠᱟᱱ ᱱᱮᱥᱱᱟᱞ ᱥᱟᱨᱠᱤᱴ ᱢᱤᱴ ᱨᱮ ᱖.᱗᱔ ᱢᱤᱴᱚᱨ ᱫᱚᱱ ᱠᱟᱛᱮ ᱚᱸᱡᱩ ᱟᱡᱟᱜ ᱨᱮᱠᱚᱰ ᱜᱮ ᱛᱟᱞᱚᱢ ᱞᱚᱴᱚᱢ ᱠᱮᱫᱟ ᱾ ᱚᱱᱟ ᱥᱮᱨᱢᱟ ᱜᱮ ᱚᱸᱡᱩ ᱞᱩᱫᱷᱤᱭᱟᱱᱟ ᱱᱮᱥᱱᱟᱞ ᱷᱮᱢᱥ ᱨᱮ ᱴᱨᱤᱯᱚᱞ ᱡᱚᱢᱯ ᱟᱨ ᱞᱚᱸᱜ ᱡᱚᱢᱯ ᱠᱷᱟ.ᱛᱤᱨ ᱥᱚᱱᱟ ᱢᱮᱰᱟᱞ ᱧᱟᱢ ᱞᱮᱟᱭ ᱾ ᱒᱐᱐᱒ ᱠᱚᱢᱚᱱ ᱣᱮᱞᱛᱷ ᱜᱮᱢ,ᱢᱟᱱᱪᱮᱥᱴᱚᱨ ᱨᱮ ᱖.᱔᱙ ᱢᱤᱴᱚᱨ ᱫᱚᱱ ᱠᱷᱟ.ᱛᱤᱨ ᱵᱨᱳᱸᱡ ᱢᱮᱰᱟᱞ ᱡᱤᱛᱠᱟ.ᱨ ᱠᱟᱱᱟᱭ ᱾ ᱟᱨ ᱦᱚ ᱚᱸᱡᱩ ᱮᱥᱤᱭᱟᱱ ᱜᱮᱢᱥ, ᱵᱩᱥᱟᱱ ᱨᱮ ᱥᱚᱱᱟ ᱢᱮᱰᱟᱞ ᱟᱢᱮᱴ ᱞᱮᱟᱭ ᱾

᱒᱐᱐᱓ ᱣᱟᱨᱞᱰ ᱪᱚᱢᱯᱤᱭᱟᱱᱥᱤᱯᱥ ᱤᱱ ᱟᱛᱷᱽᱞᱮᱴᱥ,ᱯᱭᱟᱨᱤᱥ ᱨᱮ ᱖.᱗᱐ ᱢᱤᱴᱚᱨ ᱞᱚᱸᱜ ᱡᱚᱢᱯ ᱠᱷᱟ.ᱛᱤᱨ ᱵᱨᱳᱸᱡ ᱢᱮᱰᱟᱞ ᱡᱤᱛᱠᱟ.ᱨ ᱠᱟᱛᱮ ᱱᱟᱜᱟᱢ ᱥᱮᱞᱮᱫ ᱞᱮᱟᱭ ᱾ ᱟᱨ ᱯᱩᱭᱞᱩ ᱤᱱᱰᱤᱭᱟᱱ ᱞᱮᱠᱟᱛᱮ ᱣᱟᱨᱞᱰ ᱪᱟᱢᱯᱤᱭᱟᱱᱥᱤᱯ ᱤᱱ ᱟᱛᱷᱽᱞᱮᱴᱥ ᱨᱮ ᱢᱮᱰᱟᱞ ᱦᱟᱛᱟᱣ ᱞᱮᱟᱭ ᱾ ᱚᱸᱡᱩ ᱫᱚ ᱒᱐᱐᱓ ᱟᱯᱷᱨᱳ-ᱮᱥᱤᱭᱟᱱ ᱜᱮᱢᱥ,ᱨᱮ ᱦᱚᱸ ᱥᱚᱱᱟ ᱢᱮᱰᱟᱞ ᱡᱤᱛᱠᱟ.ᱨ ᱞᱮᱱᱟᱭ ᱾ ᱚᱸᱡᱩ ᱵᱚᱵᱤ ᱡᱚᱨᱡ ᱒᱐᱐᱔ ᱚᱞᱚᱢᱯᱤᱠ ᱜᱮᱢᱥ,ᱟᱛᱷᱮᱱᱥ ᱨᱮ ᱖.᱘᱓ ᱢᱤᱴᱚᱨ ᱫᱚᱱ ᱠᱷᱟ.ᱛᱤᱨ 5th ᱯᱳᱡᱤᱥᱚᱱ ᱦᱟᱛᱟᱣ ᱞᱮᱟᱭ ᱾ ᱱᱚᱣᱚ ᱫᱚ ᱤᱱᱰᱤᱭᱟᱱ ᱱᱮᱥᱱᱟᱞ ᱨᱮᱠᱚᱰ ᱨᱮ ᱦᱚᱸ ᱵᱚᱱ ᱧᱮᱞ ᱫᱟᱲᱮᱭᱟᱜ-ᱟ ᱾ 

ᱚᱸᱡᱩ ᱫᱚ, ᱤᱱᱪᱤᱭᱳᱱ, ᱥᱟᱩᱛᱷ ᱠᱳᱨᱤᱟ ᱨᱮ ᱦᱩᱭ ᱞᱮᱱ 16th ᱮᱥᱤᱭᱟᱱ ᱟᱛᱷᱽᱞᱮᱴᱤᱠᱥ ᱪᱟᱢᱯᱤᱭᱟᱱᱥᱤᱯ ᱨᱮ ᱖.᱖᱕ ᱢᱤᱴᱚᱨ ᱫᱚᱱ ᱠᱷᱟ.ᱛᱤᱨ ᱥᱚᱱᱟ ᱢᱮᱰᱟᱞ ᱒᱐᱐᱕ ᱨᱮ ᱧᱟᱢ ᱞᱮᱟᱭ ᱾ ᱒᱐᱐᱕ ᱨᱮ ᱤ.ᱟ.ᱟ.ᱯᱷ. ᱣᱟᱨᱞᱰ ᱟᱛᱷᱽᱞᱮᱴᱤᱠ ᱯᱷᱟᱭᱱᱟᱞ ᱨᱮ ᱖.᱗᱕ ᱢᱤᱴᱚᱨ ᱫᱚᱱ ᱠᱟᱛᱮ ᱥᱚᱱᱟ ᱢᱮᱰᱟᱞ ᱧᱟᱢ ᱞᱮᱟᱭ ᱾ ᱚᱱᱟ ᱛᱟᱭᱚᱱ ᱒᱐᱐᱖ ᱨᱮ ᱫᱳᱦᱟ ᱨᱮ ᱦᱩᱭ ᱞᱮᱱ 15th ᱮᱥᱤᱭᱟᱱ ᱜᱮᱢᱥ ᱨᱮ ᱞᱚᱸᱜ ᱡᱚᱢᱯ ᱨᱮ ᱨᱩᱯᱟ ᱢᱮᱰᱟᱞ ᱫᱟᱲᱮ ᱞᱮᱱᱟᱭ ᱾ ᱒᱐᱐᱗ ᱨᱮ ᱚᱢᱢᱢᱚᱱ(ᱡᱳᱨᱰᱟᱱ) ᱨᱮ ᱦᱩᱭ ᱞᱮᱱ 17th ᱮᱥᱤᱭᱟᱱ ᱟᱛᱷᱽᱞᱮᱴᱤᱠᱥ ᱪᱟᱢᱯᱤᱭᱟᱱᱥᱤᱯ ᱨᱮ ᱖.᱖᱕ ᱢᱤᱴᱚᱨ ᱫᱚᱱ ᱠᱟᱛᱮ ᱨᱩᱯᱟ ᱢᱮᱰᱟᱞ ᱡᱤᱛᱠᱟ.ᱨ ᱞᱮᱱᱟᱭ ᱟᱨ ᱚᱜᱚᱥᱴ ᱒᱐᱐᱗ ᱨᱮ ᱳᱥᱠᱟᱨ ᱣᱟᱨᱞᱰ ᱪᱟᱢᱯᱤᱭᱟᱱᱥᱤᱯ ᱨᱮ ᱙ ᱱᱚᱢᱵᱚᱨ ᱯᱳᱡᱤᱥᱚᱱ ᱨᱮ ᱛᱟᱦᱮᱸᱠᱟᱱᱟ ᱾ ᱫᱳᱦᱟ (ᱠᱚᱛᱟᱨ) ᱨᱮ ᱦᱩᱭ ᱞᱮᱱ 3rd ᱮᱥᱤᱭᱟᱱ ᱤᱱᱰᱳᱨ ᱪᱟᱢᱯᱤᱭᱟᱱᱥᱤᱯ ᱨᱮ ᱒᱐᱐᱘ ᱨᱮ ᱨᱩᱯᱟ ᱢᱮᱰᱟᱞ ᱠᱟ ᱟᱢᱮᱴ ᱟᱱ ᱛᱟᱦᱮᱸᱫ ᱾ ᱟᱱᱟ ᱛᱟᱭᱚᱱ ᱠᱳᱪᱤ,ᱠᱮᱨᱞᱟ,ᱤᱱᱰᱤᱭᱟ ᱨᱮ ᱦᱩᱭ ᱠᱟᱱ 3rd ᱥᱟᱩᱛᱷ ᱮᱥᱤᱭᱟᱱ ᱟᱛᱷᱽᱞᱮᱴᱤᱠ ᱪᱟᱢᱯᱤᱭᱟᱱᱥᱤᱯ ᱨᱮ ᱖.᱕᱐ ᱢᱤᱴᱚᱨ ᱫᱚᱱ ᱠᱷᱟ.ᱛᱤᱨ ᱥᱚᱱᱟ ᱢᱮᱰᱟᱞ ᱫᱟᱲᱮ ᱠᱟᱱᱟᱭ ᱾

᱒᱐᱐᱒-᱒᱐᱐᱓ ᱨᱮ ᱚᱸᱡᱩ ᱫᱚ ᱵᱷᱟᱨᱚᱛ ᱥᱚᱨᱠᱟᱨ ᱴᱷᱮᱱ ᱠᱷᱚᱱ ᱢᱟᱨᱟᱝ ᱥᱤᱨᱯᱷᱟ ᱞᱮᱠᱟᱛᱮ ᱚᱨᱡᱩᱱᱟ ᱟᱣᱟᱰ ᱧᱟᱢ ᱞᱮᱟᱭ ᱾ ᱚᱱᱟ ᱛᱟᱭᱚᱢ ᱣᱟᱨᱞᱰ ᱟᱛᱷᱽᱞᱮᱴᱤᱠ ᱨᱮ ᱡᱤᱛ ᱠᱷᱟ.ᱛᱤᱨ ᱒᱐᱐᱓-᱒᱐᱐᱔ ᱨᱮ ᱨᱟᱡᱤᱵ ᱜᱟᱱᱫᱷᱤ ᱠᱷᱮᱞ ᱨᱚᱛᱱᱚ ᱟᱣᱟᱰ ᱠᱚ ᱪᱟᱞ ᱟᱫᱮ ᱛᱟᱦᱮᱸᱫ ᱾ ᱒᱐᱐᱔ ᱨᱮ ᱵᱷᱟᱨᱚᱛ ᱥᱟᱨᱠᱟᱨ ᱟᱜ ᱢᱟᱨᱟᱝ ᱥᱤᱨᱯᱷᱟ ᱞᱮᱠᱟᱛᱮ ᱯᱚᱫᱢᱚ ᱥᱨᱤ ᱠᱚ ᱪᱟᱞ ᱟᱫᱮ ᱛᱟᱦᱮᱸᱫ ᱾  ᱚᱸᱡᱩ ᱫᱚ ᱤᱱᱴᱚᱨᱱᱮᱥᱱᱟᱞ ᱟᱥᱳᱥᱤᱭᱮᱥᱚᱱ ᱚᱯᱷ ᱟᱛᱷᱽᱞᱮᱴᱤᱠ ᱯᱷᱮᱰᱮᱨᱮᱥᱚᱱ ᱨᱮ ᱑᱒ ᱯᱷᱮᱵᱨᱩᱭᱟᱨᱤ ᱒᱐᱐᱗ ᱠᱷᱚᱱ ᱒᱘ ᱨᱮᱸᱠ ᱨᱮ ᱢᱮᱱᱟᱭᱟ ᱾ ᱚᱱᱟ ᱢᱟᱬᱟᱝ ᱨᱮ ᱢᱤᱫ ᱫᱷᱟᱣ ᱣᱟᱨᱞᱰ ᱔ ᱱᱚᱢᱵᱚᱨ ᱨᱮᱸᱠ ᱛᱟᱦᱮᱸᱠᱟᱱ ᱛᱟᱭᱟ ᱾

ᱚᱸᱢᱩ ᱫᱚ ᱒᱐᱐᱑ ᱨᱮ ᱖᱑ ᱨᱮᱸᱠ ᱨᱮ ᱛᱟᱦᱮᱸᱞᱮᱱᱟᱭ ᱟᱨ ᱒᱐᱐᱓ ᱨᱮ ᱖ ᱨᱮᱸᱠ ᱛᱮ ᱦᱮᱡ ᱮᱱᱟᱭ ᱾ ᱱᱚᱣᱟ ᱵᱟᱨ ᱥᱮᱨᱢᱟ ᱨᱮᱜᱮ ᱱᱩᱭᱟᱜ ᱦᱟᱰ ᱣᱟᱨᱠ ᱫᱟ ᱴᱷᱤᱠᱟᱹᱜ ᱠᱟᱱᱟ ᱾ ᱱᱚᱣᱟ ᱞᱟᱹᱜᱤᱱ,ᱚᱸᱡᱩ ᱫᱟ ᱟᱡ ᱡᱟᱣᱟᱸᱭ ᱜᱮ ᱥᱟᱨᱦᱟᱣ ᱮᱭᱟ ᱾ ᱟᱡ ᱡᱟᱣᱟᱸᱭ ᱨᱚᱵᱚᱴ ᱵᱚᱵᱤ ᱡᱚᱨᱡ ᱫᱚ ᱢᱤᱫ ᱢᱮᱠᱟᱱᱤᱠᱟᱞ ᱤᱸᱡᱤᱱᱤᱭᱟᱨ ᱠᱟᱱᱟ ᱟᱨ ᱴᱨᱤᱯᱚᱞ ᱡᱚᱢᱯ ᱨᱮ ᱱᱮᱥᱱᱟᱞ ᱪᱟᱢᱯᱤᱭᱟᱱ ᱠᱟᱱᱟᱭ ᱾ ᱑᱙᱙᱘ ᱠᱷᱚᱱ ᱱᱩᱭ ᱜᱮ ᱚᱸᱡᱩ ᱨᱤᱱ ᱠᱳᱪ ᱠᱤᱱ ᱵᱮᱱᱟᱣ ᱠᱟᱱᱟ ᱾ ᱟᱨ ᱛᱟᱭᱚᱢ ᱛᱮ ᱫᱚ ᱠᱤᱱ ᱵᱟᱯᱞᱟ ᱞᱮᱱᱟ ᱾ ᱚᱸᱡᱩ ᱟᱨ ᱨᱚᱵᱚᱴ ᱫᱚ ᱣᱟᱨᱞᱰ ᱞᱮᱵᱚᱞ ᱨᱮ ᱠᱷᱮᱞ ᱞᱟ.ᱜᱤᱱ ᱡᱤᱫ ᱣᱟᱨᱞᱰ ᱨᱮᱠᱚᱰ ᱟᱛᱷᱽᱞᱮᱴ ᱢᱟᱭᱤᱠ ᱯᱟᱣᱮᱞ ᱴᱷᱮᱱ ᱠᱤᱱ ᱥᱮᱪᱮᱫᱚ-ᱜ ᱠᱟᱱ ᱛᱟᱦᱮᱸᱫ ᱾

ᱚᱸᱡᱩ ᱵᱚᱵᱤ ᱡᱚᱨᱡ ᱫᱚ ᱒᱐᱐᱔ ᱟᱛᱷᱮᱱᱥ ᱚᱞᱚᱢᱯᱤᱠ ᱨᱮ ᱵᱷᱟᱜ ᱦᱟᱛᱟᱣ ᱞᱮᱟᱭ ᱾ ᱛᱚᱵᱮ ᱖.᱘᱓ ᱢᱤᱴᱚᱨ ᱫᱚᱱ ᱠᱟᱛᱮ 5th position ᱨᱮ ᱛᱟᱦᱮᱸ ᱠᱟᱱᱟ ᱾ with her personal best score of 6.83. She also contested at the ᱒᱐᱐᱘ ᱵᱮᱡᱤᱸᱜ ᱚᱞᱚᱢᱯᱤᱠ ᱨᱮ ᱦᱚᱸ ᱵᱷᱟᱜ ᱦᱟᱛᱟᱣ ᱞᱮᱟᱭ ᱢᱮᱱᱠᱷᱟᱱ ᱯᱮᱯᱮ ᱫᱷᱟᱣ ᱫᱚᱱ ᱠᱟᱛᱮ ᱨᱮᱦᱚᱸ ᱛᱤᱨᱞᱟᱹ ᱠᱚᱣᱟᱜ ᱞᱚᱸᱜ ᱡᱚᱢᱯ ᱨᱮ ᱵᱟᱭ ᱫᱟᱲᱮ ᱞᱮᱱᱟ ᱾

ᱚᱸᱡᱩ ᱫᱚ 52th ᱱᱮᱥᱱᱟᱞ ᱤᱱᱴᱚᱨ ᱥᱴᱮᱴ ᱟᱛᱷᱽᱞᱮᱴ ᱨᱮ upper respiratory tract infection ᱠᱷᱟ.ᱛᱤᱨ ᱠᱷᱮᱞ ᱠᱷᱚᱱ ᱵᱟᱦᱨᱮ ᱞᱮᱱᱟᱭ ᱾ 

ᱮᱠᱞᱟ ᱡᱤᱭᱚᱱ

ᱚᱸᱡᱩ ᱫᱟ ᱨᱚᱵᱚᱴ ᱵᱚᱵᱤ ᱡᱚᱨᱡ ᱵᱟᱯᱞᱟ ᱞᱮᱱᱟᱭ ᱡᱟᱦᱟᱭ ᱫᱚ ᱚᱸᱡᱩ ᱨᱤᱱᱤᱡ ᱠᱳᱪ ᱞᱮᱠᱟᱛᱮ ᱠᱟᱹᱢᱤ ᱠᱟᱱ ᱛᱟᱦᱮᱸᱫ ᱾ ᱨᱚᱵᱚᱴ ᱫᱚ ᱴᱨᱤᱯᱚᱞ ᱡᱚᱢᱯ ᱨᱮ ᱱᱮᱥᱱᱟᱞ ᱪᱚᱢᱯᱤᱭᱟᱱ ᱛᱟᱦᱮᱸᱠᱟᱱᱟ ᱾ ᱚᱸᱡᱩ ᱫᱟ ᱢᱟᱬᱟᱝ ᱠᱚᱥᱴᱳᱢ ᱰᱤᱯᱟᱴᱢᱮᱱᱴ, ᱵᱟᱝᱜᱟᱞᱳᱨ ᱨᱮ ᱠᱚ ᱠᱟᱹᱢᱤ ᱜᱚᱲᱚ ᱞᱮᱠᱟ ᱠᱚ ᱥᱮᱞᱮᱫ ᱞᱮᱫᱮᱭᱟ ᱾ ᱱᱩᱠᱤᱱ ᱨᱤᱱ ᱫᱚ ᱚᱨᱩᱬ ᱢᱮᱱᱛᱮ ᱦᱚᱯᱚᱱ ᱟᱨ ᱟᱱᱰᱨᱤᱭᱳ ᱢᱮᱱᱛᱮ ᱦᱚᱯᱚᱱ-ᱮᱨᱟ ᱢᱮᱱᱟᱜ ᱛᱟᱠᱤᱱᱟ ᱾ 

ᱥᱯᱳᱴᱥ ᱟᱥᱳᱥᱤᱭᱮᱥᱚᱱ ᱥᱟᱝ ᱥᱮᱞᱮᱫ
ᱚᱸᱡᱩ ᱫᱚ ᱠᱮᱨᱞᱟ ᱥᱴᱮᱴ ᱥᱯᱳᱴᱥ ᱠᱟᱩᱥᱤᱞ (ᱠ.ᱥ.ᱥ.ᱠ) ᱨᱮ ᱯᱨᱮᱥᱤᱰᱮᱸᱱ ᱠᱚ ᱫᱚᱦᱚ ᱞᱮᱫᱮᱭᱟ ᱾  ᱱᱚᱣᱟ ᱠᱷᱚᱱ ᱫᱚ ᱱᱩᱭ ᱒᱒ ᱡᱩᱱ ᱒᱐᱑᱖ ᱨᱮ ᱨᱤᱡᱟᱭᱤᱱ ᱠᱮᱟᱭ ᱾ ᱱᱤᱛ ᱚᱸᱡᱩ ᱫᱚ (ᱴᱟᱨᱜᱮᱴ ᱚᱞᱚᱢᱯᱤᱠ ᱯᱳᱰᱤᱭᱚᱱ) ᱨᱮ ᱪᱮᱭᱟᱨᱯᱚᱨᱥᱚᱱ ᱞᱮᱠᱟ ᱠᱟᱹᱢᱤ ᱠᱟᱱᱟ ᱾ ᱟᱨ ᱵᱷᱟᱨᱚᱛ ᱥᱚᱨᱠᱟᱨ ᱟᱜ ᱠᱷᱮᱞᱳ ᱤᱱᱰᱤᱭᱟ ᱯᱨᱳᱡᱮᱠᱴ ᱮᱠᱡᱤᱠᱭᱩᱴᱤᱵᱷ ᱢᱮᱢᱵᱚᱨ(Executive member) ᱞᱮᱠᱟᱭ ᱠᱟ.ᱢᱤ ᱠᱟᱱᱟ ᱾

ᱱᱚᱣᱟ ᱠᱚ ᱧᱮᱞ ᱢᱮ
 ᱵᱷᱟᱨᱚᱛ ᱨᱤᱱ ᱠᱷᱮᱞᱚᱸᱰᱤᱭᱟ. ᱛᱤᱨᱞᱟ. ᱦᱚᱯᱚᱱ ᱠᱚᱣᱟᱜ ᱜᱟᱫᱮᱞ
 ᱠᱮᱨᱞᱟ ᱨᱤᱱ ᱚᱞᱚᱢᱯᱤᱠ ᱠᱷᱮᱞᱚᱸᱰᱤᱭᱟ. ᱠᱚᱣᱟᱜ ᱞᱤᱥᱴᱤ
 ᱒᱐᱐᱘ ᱨᱤᱱ ᱤᱱᱰᱤᱭᱟᱱ ᱚᱞᱚᱢᱯᱤᱠ ᱥᱠᱣᱟᱰ ᱞᱤᱥᱴᱤ
 ᱤᱱᱰᱤᱭᱟᱱ ᱟᱛᱷᱽᱞᱮᱴ ᱠᱚᱣᱟᱷᱴᱜ ᱨᱮᱠᱚᱰ ᱞᱤᱥᱴᱤ

 ᱥᱟᱹᱠᱷᱭᱟᱹᱛ 

ᱵᱟᱦᱨᱮ ᱡᱚᱱᱚᱲ

ᱛᱷᱚᱠ:᱑᱙᱗᱗ ᱨᱮ ᱡᱟᱱᱟᱢ ᱠᱚ
ᱛᱷᱚᱠ:ᱡᱤᱣᱤᱫ ᱦᱚᱲ
ᱛᱷᱚᱠ:ᱥᱤᱧᱚᱛᱤᱭᱟᱹ ᱠᱷᱮᱞᱚᱱᱰᱤᱭᱟᱹ